पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद । हरियाणा विद्युत प्रसारण निगम (एचवीपीएन) जिले को छह नए सबस्टेशन का तोहफा देगा। इसके अलावा शहर के पुराने तीन सबस्टेशन की क्षमता को भी अपग्रेड किया जाएगा। इससे आने वाले वर्ष में शहर का बिजली सिस्टम और मजबूत हो जाएगा। शहर को लोड के मुताबिक बिजली मिल सकेगी। इससे आने वाले समय में ओवरलोडिंग की समस्या न के बराबर हो जाएगी।
ये है वर्ष- 2014 का प्लान
एचवीपीएन ने वर्ष-2014 का प्लान तैयार किया है। इस पर काम भी शुरू हो गया है। इसके तहत जिले में छह और नए ६६ केवी सब स्टेशन बनाए जाएंगे। इसके अलावा तीन सब स्टेशनों को अपग्रेड किया जाएगा। इस पूरे प्लान पर करीब आठ लाख रुपए का खर्च आएगा। इनमें एक सबस्टेशन सेक्टर- 59, तिलपत, खेड़ी, सरूरपुर, ग्रीन फील्ड और मोहना में बनाया जाएगा। इसके अलावा ६६ केवी सब स्टेशन ईदगाह, भूपानी और बघोला सबस्टेशनों की क्षमता को दोगुना किया जाएगा। इसके लिए यहां अतिरिक्त ट्रांसफॉर्मर लगाए जाएंगे। जिससे ये भी नए सब स्टेशनों के मुताबिक काम कर सके और लोड बढऩे की स्थिति में जवाब न दें।
बिजली की अभी क्या स्थिति है
एचवीपीएन और डीएचबीवीएन की ओर से लोगों को ओवरलोडिंग से राहत दिलाने के लिए कई प्रोजेक्ट चल रहे हैं। कुछ हद तक निगम अपनी कोशिश में कामयाब भी रहा है। लेकिन ओवरलोडिंग की प्राब्लम पर अभी तक पूरी तरह अंकुश नहीं लग पाया है। इसका कारण चाहे बिजली चोरी हो या उपभोक्ताओं द्वारा कम लोड दिखाकर अधिक बिजली फूंकना।
इससे सर्कल में ओवरलोडिंग की समस्या बनी हुई है।
गुजरात से बिजली खरीदने के लिए शहर को बिजली सप्लाई तो अच्छी मिल रही है। लेकिन ओवरलोडिंग की वजह से उपभोक्ता का इसका सही लाभ नहीं उठा पा रहे हैं। ओवरलोडिंग के कारण उपभोक्ताओं को आए दिन कटौती का सामना करना पड़ रहा है। इस समस्या से निगम पार नहीं पा रहा है। ऐसे में निगम को इन पावर सबस्टेशनों से उम्मीद है। आने वाले साल में जब ये पावर-सबस्टेशन तैयार हो जाएंगे तो काफी हद शहर के उपभोक्ताओं को इस समस्या से निजात मिल जाएगी।
इस प्लान के तहत उन क्षेत्रों का चयन किया गया है, जहां ओवर लोडिंग की समस्या सबसे अधिक है। इन छह सबस्टेशनों के बनने व पुराने तीन सबस्टेशनों के अपग्रेड होने से शहर के उपभोक्ताओं को ओवरलोडिंग की समस्या से राहत मिलेगी। यह प्रस्ताव हमने उच्चाधिकारियों को भेज दिया है। जैसे ही मंजूरी मिलेगी। इस पर काम शुरू कर दिया जाएगा। -महेश चंद त्यागी, एसई एचवीपीएन
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn